Armada

This is an inactive faction players who wish to revive it need to speak to the organizers, characters who originally belonged in this faction and are still in play have priority.

Γενικα
Η δεκαετία πριν την παρακμη της βασιλείας βρίσκει τον Killian Jones να είναι διοικητής 60 πλοίων, στην υπηρεσία του Βασιλιά. Ο βασιλιάς, φοβούμενος την περίπτωση να χάσει τον Θρόνο από την διαρκώς αυξανόμενη δύναμη του ναυτικού του, αναθέτει στον Killian μια σειρά σχεδόν αυτοκτονικών αποστολών, που χωρίς αμφιβολία θα του στερούσαν πάνω από τα μισά πλοία και τουλάχιστον το ένα τρίτο των αντρών του.

Ο Killian προσπαθεί να αλλάξει γνώμη στον βασιλιά, αλλά ο βασιλιάς φαίνεται ανένδοτος. Την επόμενη αυγή o Killian εκπλέει με τα 25 πλοία που δέχτηκαν να τον ακολουθήσουν και φτάνει στον Πύργο της Μαύρης Ακτής, ζητώντας τον Άρχοντά του για διαπραγματεύσεις. Με το τέλος της διαπραγμάτευσης ο Jones έχει κερδίσει ένα ασφαλές λιμάνι, προστασία από την ξηρά και συμμάχους ικανούς να σταθούν ενάντια στην οργή του βασιλιά για τους στασιαστές. Ο Πύργος της Μαύρης Ακτής έχει κερδίσει έναν αναπάντεχο φύλακα των θαλάσσιων συνόρων του και ένα ασφαλές μεταφορικό μέσο για τους Ιερείς του.

Τα πλοία της αρμάδας πλέον περιπλανιούνται σε κάθε θάλασσα. Τα κουπιά της φτάνουν σε κάθε ακτή και τα αυτιά της βρίσκονται σε πολλά σημεία του ορίζοντα. Για τον βασιλιά είναι άναρχοι, πειρατές του χειρότερου είδους. Για την Μαύρη Ακτή είναι προστάτες και σύμμαχοι, το "Ναυτικό της Μαύρης Ακτής". Για τους Άρχοντες είναι πολύτιμοι μισθοφόροι, και για τους απλούς ανθρώπους "σαλεμένοι","επικίνδυνοι", αλλά και "ήρωες".

Με την πληροφορία οτι μια συμμαχία Αρχόντων σκοπεύει να ενώσει για άλλη μια φορά το βασίλειο, η Αρμάδα δεν θα μπορούσε παρά να αποφασίσει να συμμετάσχει. Η Υποπλοίαρχος του μεγαλύτερου πλοίου της Αρμάδας, μια νεαρή ξωτικοαίματη, στάλθηκε με την υπόσχεση μιας θέσης Πλοιάρχου, τις ευλογίες του Ναυάρχου Jones, τους πληροφοριοδότες της Αρμάδας και τα μυστικά που η Αρμάδα προσεκτικά συγκέντρωσε από κάθε ακτή, και συνένωσε σε ένα "εκρηκτικό" μείγμα.

Οι Υψηλόβαθμοι μαχητές της Αρμάδας μάχονται με ένα συνδυασμό στρατιωτικών τεχνικών, απόκρυφης μαγείας και μυστικών που συγκέντρωσαν ερευνώντας -με μυστικές αποστολές- μερικά από τα πιο περίεργα και επικίνδυνα παραθαλάσσια μέρη των τεσσάρων θαλασσών. Επίσης, το network πληροφοριών της Αρμάδας μεγαλώνει διαρκώς, δημιουργώντας έναν ισχυρό χαρτί για τους εκπροσώπους και τους αξιωματούχους της.